Onafhanklikheid van Afrikaanse skole ondersoek | Maroela Media
OVK volhard in besluit om BLF te deregisteer
Kaapstad se waterverbruik miljoene liters meer in 1 week
Karoo-boer skiet glo drie betogers
6 swaar gestraf vir plaasmoord
Druk laai op om ambassadeur te herroep
James Small – vreesloos verby
Sosiale media wys ANC se werklike skeure
Redakteursbrief: Wie weet – jou klip word dalk eendag ŉ kasteel
Toerisme óók Afrikaners se skuld
Podlitiek: EFF-rommel, die twiet oor e-tol en Nederland sê nee vir grondonteiening
SA se Impey juig oor skofsege
‘Misdaad gebeur oral’, sê Wallaby ná grypvoorval
Wallaby-stut in Jhb beroof
Resep: Kerriebeesvleis-gereg met groente
Stem nóú vir jou gunstelingeetplekke
ŉ Digterlike inval by vanjaar se Windhoek Woordfees
Oseaan of motordeur? Internet krap kop
Plaaslike entrepreneurs wil laerskoolleerders inspireer
Gedagte vir die dag: Vertrou op die Here
SA se vinnigste selfoonnetwerk is …
Ranger vs Triton: Nie alle bakkies is eweknieë nie
Watwou, 007 nou ŉ vrou
‘The Bachelor SA’ hernu vir tweede seisoen
Luister: Ruhan du Toit opgewonde oor sy solo-avontuur
‘Maak my famous’-wenner: ‘Dit is onwerklik’
Video: Nuwe Klipwerf-video ‘laat weer die voete jeuk’
ToekomsVenster: Beginsels vir ’n gelukkige lewe; lig vir die pad
ToekomsVenster: Beginsels vir ’n gelukkige lewe; verbeel jou
ToekomsVenster: Maak oop die deur
Onafhanklikheid van Afrikaanse skole ondersoek
Melanie Buys was een van die sprekers tydens die Solidariteit Beweging se toekomsberaad oor Afrikaanse onderwys: Foto: Reint Dykema/Solidariteit Facebook.
Die Solidariteit Beweging het Woensdag tydens ŉ toekomsberaad oor onderwys in Centurion aangekondig dat dié organisasie binnekort ŉ taakspan van kenners sal aanwys om onafhanklike Afrikaanse onderwys te ondersoek.
“In sekere dele van Suid-Afrika, veral buite die groot stede, is die krisis van Afrikaanse onderwys akuut. Ons het nog nie bevredigende antwoorde vir hierdie probleme nie. Ons gaan in ons ondersoek daarna kyk, asook na die spesifieke rol wat tegnologie kan speel om buite die stedelike omgewings waar die konsentrasie van Afrikaanse skoolkinders laag is, wêreldklas- bekostigbare Afrikaanse onderwys te bied,” het dr. Dirk Hermann, bestuurshoof van Solidariteit, gesê.
Sprekers het ook tydens die beraad verwys na die konstitusionele hofuitspraak wat Panyaza Lesufi, Gauteng se LUR van onderwys, die mag gee om te besluit wie in Gautengse skole toegelaat moet word. Hulle was veral bekommerd oor die toenemende staatsinmening by skole en die verminderde staatsgeld wat vir veral Afrikaanse openbare skole beskikbaar is.
Volgens Melanie Buys, die Federasie van Beheerliggame van Suid-Afrikaanse Skole (Fedsas) se bestuurder in Gauteng, wil al hoe meer Afrikaanse openbare skole weet hoe hulle selfstandigheid kan bekom. Sy meen dat die skole baie meer selfstandig kan raak deur net te kyk na die manier waarop hulle hul geld bestuur. “Skole kan byvoorbeeld fondse en skenkings deur ŉ onafhanklike regsentiteit soos met ŉ trust of ŉ maatskappy sonder winsoogmerk met die skool as begunstigde laat bestuur.”
Buys het ook die voorbeeld genoem van ŉ skool wat ŉ naskoolsentrum gebou het met geld wat vanuit ŉ trust bestuur is. “Die trust is die eienaar van die naskoolsentrum wat op ŉ terrein aangrensend aan dié van die skool gebou is. In die oggend word die klasse van die sentrum verhuur aan die skool vir onderrigdoeleindes en in die middae word dit as ŉ naskoolsentrum gebruik wat nóg ŉ inkomste vir die skool genereer,” het sy gesê.
Afrikaanse openbare skole is tydens die beraad geloof vir hulle uitnemendheid en goeie uitslae wat hulle steeds lewer ten spyte van verskeie uitdagings. “Daar is geweldige kapasiteit in ons openbare skole en daarom kan daar nie net gesê word die toekoms van gehalte onderwys lê by private skole nie,” het Buys gesê.
Van die sprekers het ŉ beroep gedoen dat Afrikaanse openbare skole beskerm moet word en dat gemeenskappe en organisasies die skole moet ondersteun sodat hulle voort kan gaan om gehalte onderrig in Afrikaans aan leerders te lewer.
“Die Afrikaanse gemeenskap, insluitende kerke, moet betrokke raak. Openbare en onafhanklike skole moet nie teenoor mekaar staan nie, maar moet mekaar aanvul binne werklikhede wat ontstaan. Soos daar wêreldklas- openbare skole bestaan, moet daar sorg gedra word dat, waar dit nodig is, gapings gevul word met wêreldklas- onafhanklike skole. Sodoende gaan ons seker maak dat ons kinders se kinders wêreldklas-onderrig in Afrikaans gaan ontvang. Ek sien dus openbare en onafhanklike Afrikaanse skole nie as teenoor mekaar opgestel nie, maar as ’n plussom waar 1 + 1 = 3 is,” het Hermann gesê.
Klik op die speler hierbo om na ŉ onderhoud met Melanie Buys te luister.
Lees dr. Dirk Hermann se volledige toespraak op Maroela Media se debatsportaal.
Deel van: Ouerskap, Podsendings, SA-nuus
FEDSAS moedertaalonderrig onderwys skole Solidariteit Beweging
Twee beseer in ontploffing by laerskool
ToekomsVenster: Wees volkome toegewyd aan God
Titane van die tennisbaan!
Dankie vir die inligting, dit help dat ons saam met jul planne en visie geneem word.
DD · 3 jaar gelede
Die beste nuus in ‘n baie lang tyd !!
Pietman · 3 jaar gelede
Ek waardeer Solidariteit se goeie werk. Ek neem aan “onafhanklik” verwys na “privaat”.
Die enigste manier om die standaarde van die huidige onderwys te verbeter voor jy as dit nie reeds die geval is nie sit met ‘n gedeelte van die jong bevolking wat sit met ‘n “” matriek sertifikaat ” maar nie eers ordentlik kan lees en skryf nie.
Klaas · 3 jaar gelede
Akademia skole ons wag in spanning.
Mamma · 3 jaar gelede
My kind is in ‘n Afrikaanse privaatskool. Dis glad nie ‘n “regse” skool nie. Enigiemand wat Afrikaans praat is welkom en alle onderrig geskied in Afrikaans. Die resultate is fenomenaal. Wanneer ek my kind se skoolwerk met kinders in staatskole s’n vergelyk is sy hulle myle voor. Die skool verg harde werk van die kinders en kos ongelukkig meer as staatskole, maar dit is die moeite werd.
JC · 3 jaar gelede
Aitsa, daar het jy dit nou uit die perd se bek!
oumie · 3 jaar gelede
Ek is bereid om te betaal al moet ek sonder my rookgoed gaan vir my kleinkids vir n beter lewe te verseker ongelukig drink ek nie dan was daar meer geld